ai4bharat/Pralekha huggingface dataset:
సూక్ష్మ, లఘు, మధ్య తరహా సంస్థల మంత్రిత్వ శాఖష్
ముంబైలోని కేవీఐసీలో ఖాదీ ఫెస్ట్ 2023 ప్రారంభం
ముంబై లోని కేవీఐసీ ప్రధాన కార్యాలయంలో ఖాదీ ఫెస్ట్ 2023 ప్రారంభమయ్యింది. 2023 జనవరి 27 నుంచి ఫిబ్రవరి 24 వరకు జరిగే ప్రదర్శనను కేవీఐసీ చైర్మన్ శ్రీ మనోజ్ కుమార్ ప్రారంభించారు. కార్యక్రమంలో కేవీఐసీ సీఈవో శ్రీ వినీత్ కుమార్, ఇతర సీనియర్ అధికారులు పాల్గొన్నారు.
ప్రదర్శనను ప్రారంభించిన అనంతరం మాట్లాడిన శ్రీ మనోజ్ కుమార్ దేశంలో వెనుకబడిన, పేద వర్గాలకు చెందిన ప్రజలకు జీవనోపాధి కల్పించే బాధ్యతను కేవీఐసీ స్వీకరించింది అని అన్నారు. ప్రదర్శనలు, ఎగ్జిబిషన్ ద్వారా వేలాది మంది చేనేత కళాకారులు ఉత్పత్తి చేస్తున్న వస్తువులు ప్రజలకు పరిచయం అవుతాయని అన్నారు. దీని ద్వారా ఖాదీ సంస్థలు,పీఎంఈజిపి, ఎస్ ఎఫ్ యు ఆర్ టి ఐ లాంటి సంస్థలు ప్రయోజనం కలుగుతుందని అన్నారు. ఇలాంటి కార్యక్రమాలు దేశంలో మాత్రమే కాకుండా విదేశాలలో కూడా జరగాలని ఆయన సూచించారు.
ఖాదీ, గ్రామీణ వస్తువులను కొనుగోలు చేయాలని దేశ ప్రజలకు ప్రధానమంత్రి శ్రీ నరేంద్ర మోదీ ఇచ్చిన పిలుపుకు అనూహ్య స్పందన కనిపించిందని అనాన్రు. ప్రధానమంత్రి పిలిపు తర్వాత వస్తువుల అమ్మకాలు పెరిగాయని వివరించారు. ' స్థానికులకు సాధికారత, స్థానికం నుంచి ప్రపంచానికి చేరాలి 'అన్న ప్రధానమంత్రి కలను సాకారం చేయడానికి ప్రతి ఒక్కరూ సహకరించాలని ఆయన కోరారు. గ్రామీణ ప్రాంతాల్లో నివసిస్తున్న ప్రజల జీవన స్థితిగతులు మెరుగు పరిచేలా విధులు నిర్వహించాలని సంస్థ ఉద్యోగులకు శ్రీ మనోజ్ కుమార్ సూచించారు.
ఢిల్లీలో నవంబర్ నెలలో జరిగిన ఐఐటిఎఫ్ -22 లో రికార్డు స్థాయిలో ఖాదీ అమ్మకాలు జరిగాయని అన్నారు. ఈ ఏడాది అక్టోబర్ 2న ఢిల్లీ ఖాదీ ఇండియా అవుట్ లెట్ ఒకే రోజున 1.34 కోట్ల రూపాయల వ్యాపారం సాగించి సరికొత్త రికార్డు సృష్టించిందని ఆయన వివరించారు. గత ఏడాది దేశం లక్ష 15 వేల కోట్ల రూపాయలు విలువ చేసే ఖాదీ, గ్రామీణ ఉత్పత్తుల వ్యాపారం జరిగింది. ఖాదీ ఫెస్ట్22 లో 3.03 కోట్ల రూపాయల విలువ చేసే విక్రయాలు జరిగాయని ఆయన వివరించారు.
ఖాదీ వస్తువులను గుర్తించి గౌరవించి కొనుగోలు చేయాలని శ్రీ మనోజ్ కోరారు కార్యక్రమంలో నాగాలాండ్ కు చెందిన పద్మశ్రీ అవార్డు గ్రహీత నీహునునో సోర్హి, కేరళకు చెందిన శ్రీ వి.పీ. అప్పుకుట్టాన్ లను సన్మానించారు.
ఈ ఖాదీ ఫెస్ట్, ఖాదీ అండ్ విలేజ్ ఇండస్ట్రీస్ ఇన్ స్టిట్యూషన్స్, ఖాదీ అండ్ విలేజ్ ఇండస్ట్రీస్ కమిషన్ కు అనుబంధంగా దేశంలోని వివిధ ప్రాంతాలకు చెందిన పీఎంఈజీపీ యూనిట్లు తమ ఉత్పత్తులను ప్రదర్శన, అమ్మకాల కోసం ప్రదర్శిస్తున్నాయి. కాటన్ ఖాదీ, ఖాదీ సిల్క్, పష్మినా, పాలీ వస్త్ర, పటోలా సిల్క్, కలంకారీ చీరలు, కంజీవరం సిల్క్, లైట్ వెయిట్ సాఫ్ట్ సిల్క్ చీరలు, తుస్సార్ సిల్క్, ఫుల్కారీ డ్రెస్ మెటీరియల్స్ మరియు ఖాదీ వస్త్రాలతో తయారు చేసిన ఇతర ఆకర్షణీయమైన దుస్తులు, మధుబని ప్రింట్స్, డ్రై ఫ్రూట్స్, టీ, కహ్వా, బ్యూటీ హెర్బల్, ఆయుర్వేద ఉత్పత్తులు, తేనె ఉత్పత్తులు, చేతితో చేసిన కాగితం ఉత్పత్తులు, గృహ అలంకరణ ఉత్పత్తులు, వెదురు ఉత్పత్తులు, కార్పెట్లు, కలబంద ఉత్పత్తులు, తోలు ఉత్పత్తులు మరియు అనేక ఇతర ఖాదీ మరియు గ్రామీణ పరిశ్రమల ఉత్పత్తులు అందుబాటులో ఉన్నాయి
వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
దేశంలోని 140 కోట్ల మంది పౌరులకు ఉపశమనం కలిగించేలా, కేంద్ర ప్రభుత్వం బహిరంగ మార్కెట్లోకి 50 ఎల్ఎంటీ గోధుమలు, 25 ఎల్ఎంటీ బియ్యాన్ని తీసుకొస్తుంది
కేంద్రం ప్రభుత్వం రిజర్వ్ ధరను క్వింటాల్కు రూ.200 తగ్గించింది, ప్రభావిత ధర క్వింటాల్కు రూ.2900 అవుతుంది
మార్కెట్లో ధరలు, ఆహార ద్రవ్యోల్బణాన్ని నియంత్రించేందుకు కేంద్ర ప్రభుత్వం కట్టుబడి ఉంది
భారత ఆహార సంస్థ  దశల వారీగా బహిరంగ మార్కెట్లోకి 50 లక్షల మెట్రిక్ టన్నుల గోధుమలు, 25 లక్షల మెట్రిక్ టన్నుల బియ్యాన్ని అమ్మకానికి పెట్టాలని భారత ప్రభుత్వం నిర్ణయించింది. ఓపెన్ మార్కెట్ సేల్ స్కీమ్  [ఓఎంఎస్ఎస్] కింద, ఈ-వేలం ద్వారా ఆహార ధాన్యాలను మార్కెట్లోకి విడుదల చేస్తుంది. బియ్యం కోసం నిర్వహించిన గత 5 ఈ-వేలంల అనుభవాలను దృష్టిలో ఉంచుకుని, రిజర్వ్ ధర క్వింటాల్కు రూ.200 తగ్గించాలని ఎఫ్సీఐ నిర్ణయించింది. దీనివల్ల ప్రభావిత ధర క్వింటాల్కు రూ.2900 అవుతుంది. రిజర్వ్ ధర తగ్గింపు కారణంగా పడే భారాన్ని కేంద్ర వినియోగదారుల వ్యవహారాల శాఖ నిర్వహించే ధరల స్థిరీకరణ నిధి నుంచి భరించడం జరుగుతుంది.
ఈ ఏడాదిలో 07.08.2023 నాటికి, గోధుమల ధరలు చిల్లర మార్కెట్లో 6.77%, టోకు మార్కెట్లో 7.37% పెరిగాయి. అదే విధంగా, బియ్యం ధరలు చిల్లర మార్కెట్లో 10.63%, టోకు మార్కెట్లో 11.12% పెరిగాయి.
దేశంలోని 140 కోట్ల మంది పౌరుల ప్రయోజనాలను దృష్టిలో ఉంచుకుని, ఆహార ధాన్యాల లభ్యతను పెంచడానికి, ధరల పెరుగుదలను & ఆహార ద్రవ్యోల్బణాన్ని నియంత్రించడానికి ప్రైవేట్ సంస్థలకు గోధుమలు, బియ్యం అందించాలని భారత ప్రభుత్వం నిర్ణయించింది. ప్రధాన మంత్రి గరీబ్ కళ్యాణ్ అన్న యోజన  కింద, 1 జనవరి 2023 నుంచి, ఎన్ఎఫ్ఎస్ఏ లబ్ధిదారులకు భారత ప్రభుత్వం ఆహార ధాన్యాలను ఉచితంగా అందజేస్తోంది.
అదనపు నిల్వలను తగ్గించడం, ఆహార ధాన్యాల రవాణా వ్యయాన్ని తగ్గించడం, లోటు కాలం & లోటు ప్రాంతాల్లో ఆహార ధాన్యాల సరఫరాను మెరుగుపరచడం, ధరలను నియంత్రించడం వంటి లక్ష్యాలను సాధించడానికి ఎప్పటికప్పుడు ఓఎంఎస్ఎస్ కింద ఆహార ధాన్యాల నిల్వలను మార్కెట్లోకి విడుదల చేయడం జరుగుతుంది. భారత ప్రభుత్వం నిర్ణయించిన రిజర్వ్ ధరల ప్రకారం, 2023 క్యాలెండర్ సంవత్సరంలో దశల వారీగా ఎఫ్సీఐ ద్వారా గోధుమలు & బియ్యం మార్కెట్లోకి విడుదల అవుతాయి.
సాంఘిక న్యాయం, మరియు సాధికారత మంత్రిత్వ శాఖ
ప్రపంచ డుచెన్ మస్కులర్ డిస్ట్రోఫీ అవగాహన దినోత్సవాన్ని పాటించిన - వికలాంగుల సాధికారత విభాగం 
డుచెన్ కండరాల బలహీనత గురించి ప్రజల్లో అవగాహన పెంచడానికి ప్రతి సంవత్సరం సెప్టెంబర్ ఏడో తేదీన ప్రపంచ డుచెన్ కండరాల బలహీనత దినోత్సవాన్ని జరుపుకుంటారు. విద్య, న్యాయ సలహా, సామాజిక చేరికల ద్వారా కండరాల బలహీనత ఉన్న వారి జీవన నాణ్యతను మెరుగుపరిచే ప్రయత్నాలకు మద్దతు ఇవ్వడం ఈ రోజు ముఖ్య ఉద్దేశ్యం. డుచెన్ కండరాల బలహీనత అనే అరుదైన ఈ వ్యాధి మొత్తం శరీరాన్ని ప్రభావితం చేసే వరకు కాలక్రమేణా కండరాలను బలహీనపరుస్తుంది. ఐదువేల మంది అబ్బాయిలలో ఒకరు ఈ పరిస్థితిలో పుడుతున్నారు. ఎక్స్-క్రోమోజోమ్ పరివర్తనం చెందడం ద్వారా ఇది వస్తుంది. మొదట, నడవడం కష్టంగా ఉంటుంది. తరువాత ఇతర కదలికలు కష్టమౌతాయి. చివరకు, శ్వాస, గుండె పనితీరు ప్రభావితమవుతుంది, ఎందుకంటే గుండె కూడా ఒక కండరమే. అభ్యాసం, ప్రవర్తనా సమస్యలు కూడా కూడా ఈ వ్యాధి లక్షణం కావచ్చు, ఎందుకంటే తగ్గిన ప్రోటీన్ మెదడులో కూడా ఒక ప్రయోజనాన్ని కలిగి ఉంటుంది. "డుచెన్: అవరోధాలను అధిగమిద్దాం" అనేది ఈ ఏడాది ప్రపంచ డుచెన్ కండరాల బలహీనత దినోత్సవానికి ఇతివృత్తం.
భారత ప్రభుత్వ సామాజిక న్యాయం, సాధికారత మంత్రిత్వ శాఖ ఆధ్వర్యంలోని వికలాంగుల సాధికారత విభాగం  దేశంలోని వికలాంగుల అభివృద్ధి కి అవసరమైన అంశాలను చూసే విభాగంగా పనిచేస్తోంది. ఈ విభాగం, దానితో అనుసంధానమై ఉన్న వివిధ సంస్థల ద్వారా ప్రజల్లో డుచెన్ కండరాల బలహీనత గురించి అవగాహన కల్పించాలనే ఉద్దేశ్యంతో, 2023 సెప్టెంబర్, 7వ తేదీన ప్రపంచ డ్యూచెన్ కండరాల బలహీనత దినోత్సవం సందర్భంగా దేశవ్యాప్తంగా 50 కంటే ఎక్కువ ప్రదేశాలలో వివిధ కార్యక్రమాలను నిర్వహించింది.
ప్రపంచ డుచెన్ కండరాల బలహీనత దినోత్సవం సందర్భంగా దేశవ్యాప్తంగా సెమినార్లు, వెబినార్లు, అవగాహన కార్యక్రమాలు, క్విజ్ పోటీలు, సహాయ పరికరాలు, ఉపకరణాల పంపిణీ తో పాటు శారీరిక పరీక్షల శిబిరాల నిర్వహణ, ర్యాలీల వంటి వివిధ కార్యకలాపాలను నిర్వహించడం జరిగింది.
ప్రధాన మంత్రి కార్యాలయం
శక్తి రంగం లో భారతదేశాన్నిఆత్మనిర్భర్ గా తీర్చిదిద్దే ప్రయాసల ను మెచ్చుకొన్న ప్రధాన మంత్రి
ఓపన్ ఎకరేజ్ లైసెన్సింగ్ పాలిసి హయాం లో భాగం గా ఒడిశా లోని మహానది ఆన్శోర్ బేసిన్ లో మొట్టమొదటి అన్వేషణాత్మక బావి పురి-1 ని మొదలుపెట్టి శక్తి రంగం లో భారతదేశాన్ని స్వయంసమృద్ధం గా మలచే దిశ లో ఆయిల్ ఇండియా లిమిటెడ్ చేస్తున్నకృషి ని ప్రధాన మంత్రి శ్రీ నరేంద్ర మోదీ ప్రశంసించారు.
పెట్రోలియమ్ సహజవాయు శాఖ కేంద్ర మంత్రి శ్రీ హర్ దీప్ సింహ్ పురి ట్వీట్ ను ప్రధాన మంత్రి శేర్ చేస్తూ -
‘‘ఇది ఉల్లేఖనీయమైనటువంటిది, శక్తి రంగం లో ఆత్మనిర్భరత ను సాధించే దిశ లో సాగుతున్నటువంటి మన ప్రయాసల ను సుదృఢపరుస్తుంది కూడాను.’’ అని ఒక ట్వీట్ లో పేర్కొన్నారు.
ప్రధాన మంత్రి కార్యాలయం
సెప్టెంబర్ 12వ తేదీన, " గృహ ప్రవేశం" కార్యక్రమంలో పాల్గొని, పి.ఎం.ఎ.వై-జి. కింద మధ్యప్రదేశ్ లో నిర్మించిన 1.75 లక్షల ఇళ్ళను ప్రారంభించనున్న - ప్రధానమంత్రి.
ప్రధానమంత్రి శ్రీ నరేంద్రమోదీ, సెప్టెంబర్ 12వ తేదీన, " గృహ ప్రవేశం" కార్యక్రమంలో పాల్గొని, ప్రధానమంత్రి ఆవాస్ యోజన - గ్రామీణ్  కింద మధ్యప్రదేశ్ లో నిర్మించిన 1.75 లక్షల ఇళ్ళను వీడియో కాన్ఫరెన్సు ద్వారా ప్రారంభించనున్నారు. ఈ ఇళ్ళన్నింటినీ ప్రస్తుత కోవిడ్-19 మహమ్మారి కష్ట కాలంలోనే నిర్మాణం చేపట్టి పూర్తిచేయడం జరిగింది.
ఈ కార్యక్రమంలో మధ్యప్రదేశ్ ముఖ్యమంత్రి కూడా హాజరుకానున్నారు. ఈ కార్యక్రమం డి.డి-న్యూస్ ఛానెల్ లో ప్రత్యక్షంగా ప్రసారమౌతుంది.
నేపధ్యం :
“2022 నాటికి అందరికీ గృహాలు నిర్మించాలి” అని ప్రధానమంత్రి ఇచ్చిన స్పష్టమైన పిలుపు మేరకు, 2016 నవంబర్, 2016 తేదీన పి.ఎమ్.ఏ.వై-జి. అనే ఒక ప్రధానమైన కార్యక్రమం ప్రారంభమైంది. ఈ కార్యక్రమం కింద ఇంతవరకు దేశవ్యాప్తంగా 1.14 కోట్ల గృహాలను నిర్మించారు. మధ్యప్రదేశ్ రాష్ట్రంలో ఇప్పటివరకు 17 లక్షల మంది పేద కుటుంబాలు కూడా ఈ పథకం ద్వారా లబ్ధి పొందాయి. వీరంతా, స్వంత ఇళ్ళు లేని లేదా శిధిలమైన తాత్కాలిక గృహాలలో నివసించిన పేద కుటుంబాలకు చెందినవారు.
పి.ఎమ్.ఏ.వై-జి. కింద, ప్రతి లబ్ధిదారునికి, 1.20 లక్షల రూపాయల మేర 100 శాతం గ్రాంటును, కేంద్ర, రాష్ట్ర ప్రభుత్వాలు 60:40 నిష్పత్తిలో అందజేస్తాయి. పి.ఎమ్.ఏ.వై-జి. కింద నిర్మించిన ఈ గృహాలన్నింటికీ, జియో తో అనుసంధానం చేసిన ఛాయాచిత్రాల ద్వారా నిర్మాణంలోని వివిధ దశలను ధృవీకరించిన తరువాత, నిధులను నాలుగు వాయిదాలలో, నేరుగా లబ్ధిదారుని బ్యాంక్ ఖాతాలకు జమ చేయడం జరిగింది. 2022 నాటికి 2.95 కోట్ల ఇళ్లను నిర్మించాలని ఈ పధకం సంకల్పించింది.
ఇంటి నిర్మాణానికి సహాయంతో పాటు, లబ్ధిదారులకు మహాత్మా గాంధీ జాతీయ గ్రామీణ ఉపాధి హామీ పథకం  కింద 90 నుండి 95 పనిదినాలకు నైపుణ్యం లేని కార్మిక వేతనాల రూపంలో కూడా సహాయాన్ని అందిస్తారు. దీనితో పాటు, స్వచ్ఛ భారత్ మిషన్- గ్రామీణ్ లేదా ఎం.జి.ఎన్.ఆర్.ఈ.జి.ఎస్. లేదా మరే ఇతర అంకితమైన పధకాల నిధుల ద్వారా మరుగుదొడ్ల నిర్మాణానికి 12,000 రూపాయల చొప్పున ఆర్ధిక సహాయాన్ని అందిస్తారు. ప్రధానమంత్రి ఉజ్జ్వల పథకం కింద ఎల్.పి.జి. కనెక్షన్, విద్యుత్ కనెక్షన్, జల్ జీవన్ మిషన్ కింద సురక్షితమైన తాగునీటి సరఫరా మొదలైన సౌకర్యాల కల్పన కోసం భారత ప్రభుత్వంతో పాటు రాష్ట్రాలు, కేంద్ర పాలిత ప్రాంతాల ప్రభుత్వాలకు చెందిన ఇతర పథకాలను కలపడానికి, ఈ పథకంలో నిబంధనలు ఉన్నాయి. మధ్యప్రదేశ్ ప్రభుత్వం తన “సమృధ్ పర్యవాస్ అభియాన్” ద్వారా సామాజిక భద్రత, పెన్షన్ పథకం, రేషన్ కార్డు, ప్రధాన మంత్రి కౌశల్ వికాస్ యోజన, జాతీయ గ్రామీణ జీవనోపాధి మిషన్ వంటి 17 ఇతర పథకాలకు చెందిన అదనపు ప్రయోజనాలను కూడా అందజేస్తోంది.
రసాయనాలు, ఎరువుల మంత్రిత్వ శాఖ
ఎఫ్ఎసిటి ఆధీనం లో గల 481.79 ఎకరాల భూమి ని కేరళ ప్రభుత్వాని కి విక్రయించడానికి మరియు విక్రయ ధనాన్ని ఎఫ్ఎసిటి వినియోగించుకోవడాని కి ఆమోదం తెలిపిన మంత్రివర్గం
ప్రధాన మంత్రి శ్రీ నరేంద్ర మోదీ అధ్యక్షత న జరిగిన కేంద్ర మంత్రివర్గం సమావేశం ఈ క్రింది ప్రతిపాదనల ను ఆమోదించింది:
1) ఫర్టిలైజర్స్ అండ్ కెమికల్స్ ట్రావన్కూర్ లిమిటెడ్  ఆధీనం లో గల 481.79 ఎకరాల భూమి ని దిగువన పేర్కొన్న పద్దతి లో కేరళ ప్రభుత్వాని కి విక్రయించడం:
a) ఎకరా 1 కోటి రూపాయల ధర వంతున 150 ఎకరాల భూమి ; మరియు
b) మిగిలిన 331.79 ఎకరాల ను- ఎర్నాకుళం జిల్లా కలెక్టర్ మదింపు చేసిన మేరకు- ఎకరా 2.4758 కోట్ల రూపాయల రేటు వంతు న ఇచ్చేందుకు
2) ఈ అమ్మకం ద్వారా వచ్చే సొమ్ము ను ఎఫ్ఎసిటి నిర్వహణ మూలధనం తాలూకు లోటు సమస్య ను పరిష్కరించుకోవడాని కి, ఆస్తి అప్పుల పట్టీ ని మెరుగు పరచుకోవడాని కి మరియు కంపెనీ యొక్క నిలకడతనంతో కూడినటువంటి వృద్ధి కోసం సామర్ధ్య విస్తరణ పథకాలను అమలు చేయడం ద్వారా ఆ కంపెనీ ఆర్థిక పనితీరును, భౌతిక పని తీరు ను ఇనుమడింప చేసుకొనేందుకు మార్గాన్ని సుగమం చేయడం.
ప్రధాన ప్రభావం:
ఎఫ్ఎసిటి కి బ్యాంకు రుణాల ను తగ్గించుకోవడాని కి మరియు ఎరువుల ఉత్పత్తి సామర్ధ్యాన్ని పెంచుకొనేందుకు తగిన పథకాల ను అమలు చేయడాని కి, అలాగే లాజిస్టిక్స్/ ముడి పదార్థాల సంబంధిత సదుపాయాల ను ఉన్నతీకరించుకోవడాని కి ఈ ఆమోదం సహాయకారి కాగలదు.
ప్రయోజనాలు:
ఎఫ్ఎసిటి యొక్క పునరుద్ధరణ కంపెనీ యొక్క విస్తరణ కు మరియు వివిధీకరణ కు అవకాశాల ను ప్రసాదిస్తుంది. అంతేకాకుండా ప్రత్యక్షం గా, పరోక్షం గా మరిన్ని ఉద్యోగాల ను సృష్టించేందుకు కూడా దోహదం చేస్తుంది. వీటన్నింటి ఫలితం గా కేరళ రాష్ట్ర ఆర్థిక వ్యవస్థ కు ఉత్తేజం లభించడం తో పాటు, దక్షిణ భారతదేశం లో ఎరువుల లభ్యత సైతం మెరుగవుతుంది. రసాయనాలు మరియు ఎరువుల దిగుమతి పై ఆధారపడటం తగ్గనుండటం తదనుగుణం గా దేశాని కి విదేశీ మారక ద్రవ్యం ఆదా అయ్యేందుకు వీలు కల్పిస్తుంది. అలాగే ఎరువుల పరిస్థితి మరియు ఆహార భద్రత లు కూడా మెరుగుపడతాయి. భూ విక్రయం అమలు తీరు ను పర్యవేక్షించడం కోసం నిర్దిష్ట గడువుల ను చేర్చడం ద్వారా భూ విక్రయానంతరం ఉద్దేశించిన పని తీరు ను సాధించడం లో నిర్వహణ పరమైనటువంటి జవాబుదారీతనాన్ని నెలకొల్పడం జరుగుతుంది. ఈ యూనిట్ ఇప్పటికే పరిశుభ్రమైనటువంటి ఎల్ఎన్జి ని ఇంధనం గా వాడుకోవటం మొదలు పెట్టినందువల్ల, యూనిట్ యొక్క శక్తి సంబంధిత సామర్ధ్యం మెరుగు పడటం తో పాటు పర్యావరణ పరంగా మైత్రీపూర్వకమైనటువంటి వైఖరి ని కూడా అవలంబించినట్లు కాగలదు.(Visitor Counter : 141
ప్రధాన మంత్రి కార్యాలయం
మిజోరమ్ స్థాపన దినం నాడు ఆ రాష్ట్ర ప్రజల కుశుభాకాంక్షలు తెలిపిన ప్రధాన మంత్రి
మిజోరమ్ స్థాపన దినం నాడు ఆ రాష్ట్ర ప్రజల కు ప్రధాన మంత్రి శ్రీ నరేంద్ర మోదీ శుభాకాంక్షల ను తెలియ జేశారు.
ప్రధాన మంత్రి ఒక ట్వీట్ లో –
“మిజోరమ్ స్థాపన దినం సందర్భం లో ఆ రాష్ట్ర ప్రజల కు ఇవే నా అభినందనలు. మిజోరమ్ సహజ సౌందర్యాని కి, కష్టపడి పనిచేసే తత్వం గల ప్రజల కు మరియు సుసంపన్నమైన సంస్కృతి కి ప్రసిద్ధి చెందింది. రాబోయే కాలం లో మిజోరమ్ ప్రజల ఆకాంక్షలు నెరవేరాలని కోరుకొంటున్నాను’’ అని పేర్కొన్నారు.
ఆర్థిక మంత్రిత్వ శాఖ
రుణ ఖాతాల పరిష్కారాన్ని వేగవంతం చేయడానికి రుణదాతలతో సమావేశమైన - కేంద్ర ఆర్థిక మంత్రి.
అత్యవసర క్రెడిట్ లైన్ హామీ పథకం ; మరియు పాక్షిక ఋణ హామీ పథకం  2.0; తో పాటు, సబార్డినేట్ ఋణ పథకం ప్రగతిని కూడా సమీక్షించిన - కేంద్ర ఆర్ధికమంత్రి.
కోవిడ్-19 సంబంధిత ఒత్తిడి కోసం రుణాల తీర్మానం ఫ్రేమ్ వర్కు అమలు కోసం వారి సంసిద్ధతను సమీక్షించడానికి, కేంద్ర ఆర్థిక, కార్పొరేట్ వ్యవహారాల శాఖ మంత్రి శ్రీమతి నిర్మలా సీతారామన్ ఈ రోజు షెడ్యూల్డ్ కమర్షియల్ బ్యాంకులు, ఎన్.బి.ఎఫ్.సి. ల అధిపతులతో వీడియో కాన్ఫరెన్సు ద్వారా సమీక్షా సమావేశం నిర్వహించారు. ఈ సమావేశంలో శ్రీమతి సీతారామన్ మాట్లాడుతూ, రుణాల తిరిగి చెల్లింపులపై తాత్కాలిక నిషేధాన్ని ఎప్పుడు ఎత్తివేస్తే, అప్పుడు, రుణగ్రహీతలకు మద్దతు ఇవ్వాలనీ, కోవిడ్-19 సంబంధించిన ఒత్తిడి, రుణ గ్రహీతల క్రెడిట్ విలువను అంచనా వేసేటప్పుడు వారిపై పడకూడదనీ, రుణదాతలను కోరారు.
పరస్పర చర్చల్లో భాగంగా, ఆర్థిక మంత్రి కింది విషయాలపై దృష్టి సారించారురుణదాతలు వెంటనే తీర్మానం కోసం బోర్డు ఆమోదించిన విధానాన్ని అమలు చేయడం, అర్హతగల రుణగ్రహీతలను గుర్తించడం మరియు వారిని చేరుకోవడంప్రతి ఆచరణీయ వ్యాపారం యొక్క పునరుజ్జీవనం కోసం రుణదాతలు నిరంతర పరిష్కార ప్రణాళికను త్వరగా అమలు చేయడం
2020 సెప్టెంబర్ 15వ తేదీ లోగా రుణదాతలు తమ తీర్మానం పథకాలను రూపొందించుకోవాలనీ, వాటిపై అవగాహన కల్పించడానికి నిరంతర మీడియా ప్రచారం నిర్వహించాలనీ, ఆర్థిక మంత్రి ఉద్ఘాటించారు. తీర్మానాల ఫ్రేమ్వర్క్ పై ఎప్పటికప్పుడు నవీకరించిన తరచుగా అడిగే ప్రశ్నలు, సమాధానాలను వారి వెబ్సైట్లలో హిందీ, ఇంగ్లీషు మరియు ప్రాంతీయ భాషలలో అప్లోడ్ అయ్యేలా చూడాలనీ, వాటిని వారి కార్యాలయాలు మరియు శాఖలకు కూడా పంపిణీ చేయాలనీ, ఆమె రుణదాతలకు సూచించారు.
తమ తీర్మానాల విధానాలతో సిద్ధంగా ఉన్నామనీ, అర్హతగల రుణగ్రహీతలను గుర్తించడం, వారిని చేరుకోవడం అనే ప్రక్రియను ప్రారంభించామనీ, మరియు అవి భారతీయ రిజర్వు బ్యాంకు  నిర్దేశించిన కాలపరిమితులకు అనుగుణంగా ఉంటాయనీ, రుణదాతలు ఈ సందర్భంగా హామీ ఇచ్చారు.
తీర్మానం ప్రక్రియలో రుణదాతలకు ఆర్.బి.ఐ. సహకరించే విధంగా ఆర్థిక మంత్రిత్వ శాఖ కూడా ఆర్.బి.ఐ. ని కోరడం జరిగింది.
‘ఆత్మ నిర్భార్ భారత్ అభియాన్’ లో భాగంగా ప్రకటించిన ఈ.సి.ఎల్.జి.ఎస్; పి.సి.జి.ఎస్-2.0 మరియు సబార్డినేట్ రుణ పధకాల కింద వివిధ రుణదాతలు సాధించిన పురోగతిని కూడా ఆర్థిక మంత్రి సమీక్షించారు. అదేవిధంగా, పండుగ సీజన్ కు ముందు రుణగ్రహీతలకు సాధ్యమయ్యే గరిష్ట ఉపశమనాన్ని ప్రయత్నించమని కూడా ఆమె రుణదాతలకు సలహా ఇచ్చారు. ఈ.సి.ఎల్.జి.ఎస్. కింద 31.8.2020 నాటికి 1.58 లక్షల కోట్ల రూపాయలు మంజూరు కాగా, అందులో 1.11 లక్షల కోట్ల రూపాయల మేర పంపిణీ చేయడం జరిగింది. పి.సి.జి.ఎస్-2.0 కింద, ప్రభుత్వ రంగ బ్యాంకులకు బాండ్లు / సి.పి. లను కొనుగోలు చేయడానికి, ఇప్పటివరకు 25,055.50 కోట్ల రూపాయలు ఆమోదించగా, వీటిలో, అందులో 13,318.50 కోట్ల రూపాయలు, పోర్ట్ ఫోలియోలో 53 శాతం కంటే ఎక్కువ, ఏ.ఏ.- కంటే తక్కువ రేటింగ్ ఉన్న బాండ్లు / సి.పి.లకు సంబంధించినవి ఉన్నాయి. ఈ విధంగా, తక్కువ రేటెడ్ బాండ్లు / సి.పి. లకు ఈ పధకం చాలా కీలకమైనది.
లాక్ డౌన్ సమయంలో, ప్రధాన మంత్రి గరీబ్ కళ్యాణ్ యోజన మరియు ఆత్మా నిర్భర్ భారత్ సంబంధిత చర్యలను సమర్థవంతంగా అమలు చేయడంలో, బ్యాంకులు మరియు ఎన్.బి.ఎఫ్.సి. లు చేసిన కృషిని ఆర్థిక మంత్రి ప్రశంసించారు. కంపెనీలు మరియు వ్యాపారాల అవసరాలకు, అలాగే వ్యక్తిగత రుణగ్రహీతల అవసరాలకు ముందుగానే స్పందించాలని ఆర్థిక మంత్రి రుణదాతలను ప్రోత్సహించారు. అలాగే, కోవిడ్-19 వల్ల నష్టపోయిన వ్యాపారాలను పునర్నిర్మించే ప్రయత్నాలను ముందుకు నడిపించాలని కూడా ఆమె సూచించారు.
ప్రధాన మంత్రి కార్యాలయం
రాష్ట్రపతి ప్రసంగాని కి ధన్యవాదాలు తెలిపే తీర్మానాని కి రాజ్య సభ లో ప్రధాన మంత్రి ఇచ్చిన సమాధానం లో, ‘న్యూ ఇండియా’కు పునాది చిన్న పట్టణాలు అని స్పష్టీకరణ
2024వ సంవత్సరం కల్లా మరో 100 విమానాశ్రయాల ను అభివృద్ధి చేస్తామని వెల్లడించిన ప్రధాన మంత్రి
రాష్ట్రపతి ప్రసంగాని కి ధన్యవాదాలు తెలిపే తీర్మానం పై ప్రధాన మంత్రి శ్రీ నరేంద్ర మోదీ రాజ్య సభ లో ఈ రోజు న ప్రసంగించారు. 5 ట్రిలియన్ డాలర్ విలువైన ఆర్థిక వ్యవస్థ ను ఆవిష్కరించాలన్న లక్ష్యం ఆకాంక్షాసూచకమైందే అని, అయితే మనం తప్పక పెద్ద ఆలోచనలు చేస్తూ ముందుకు సాగాలి అని ప్రధాన మంత్రి అన్నారు. ‘‘భారతదేశ ఆర్థిక వ్యవస్థ బలం గా ఉందని మీకు మరొక్కమారు భరోసా ను కల్పించే అవకాశాన్ని నాకు ఇవ్వండి. 5 ట్రిలియన్ డాలర్ విలువైన ఆర్థిక వ్యవస్థ తాలూకు కల ను పండించడం కోసం భారతదేశం పూర్తి సామర్థ్యం తోను, అత్యంత వేగం తోను పయనిస్తున్నది’’ అని ప్రధాన మంత్రి అన్నారు.
5 ట్రిలియన్ డాలర్ విలువ కలిగిన ఆర్థిక వ్యవస్థ అనే స్వప్నాన్ని సాకారం చేసుకోవడం కోసం ప్రభుత్వం గ్రామీణ మరియు నగర సంబంధిత మౌలిక సదుపాయాల కల్పన, ఎంఎస్ఎంఇ స్, వస్త్ర పరిశ్రమ, సాంకేతిక విజ్ఞానం మరియు పర్యటన రంగాల పై శ్రద్ధ వహిస్తోందని ప్రధాన మంత్రి స్పష్టం చేశారు. ఈ రంగాలు అన్నిటి ని ముందుకు తీసుకు పోవడం కోసం అనేక చర్యల ను చేపట్టడం జరిగింది. మేక్ ఇన్ ఇండియా కు వేగాన్ని సంతరించడానికి పన్ను ల స్వరూపం సహా అన్ని ప్రక్రియల ను సరళతరం చేయడమైంది. ఈ నిర్ణయాలు దేశం లో తయారీ కి సంబంధించి క్రొత్త ఉత్సాహం జనించేటట్టు చూస్తాయి. బ్యాంకింగ్ రంగం లో విలీనం విధానం అర్థవంతమైన ఫలితాల ను ఇవ్వడాన్ని ఈ సరికే మొదలుపెట్టింది.
చిన్న పట్టణాలు ‘న్యూ ఇండియా’ కు పునాది
దేశం లో అత్యంత మహత్వాకాంక్ష కలిగిన యువతీ యువకులు నివసిస్తోంది చిన్న పట్టణాల లోనే, అంతేకాదు ‘న్యూ ఇండియా’కు పునాది సైతం ఈ చిన్న పట్టణాలే అని ప్రధాన మంత్రి అన్నారు. ‘‘ప్రస్తుతం డిజిటల్ ట్రాన్సాక్షన్స్ లో సగాని పైగా దేశం లోని చిన్న నగరాల లో చోటు చేసుకొంటున్నాయి. దేశం లోని నమోదు అవుతున్న స్టార్ట్-అప్స్ లో సగ భాగం రెండో అంచె నగరాలలో, మూడో అంచె నగరాల లో ఉంటున్నాయి. ఈ కారణం గా మేము రెండో అంచె నగరాల లో, మూడో అంచె నగరాల లో ఆధునిక మౌలిక సదుపాయాల నిర్మాణాన్ని శరవేగం గా పూర్తి చేయడం పట్ల శ్రద్ధ వహిస్తున్నాము. హైవే కనెక్టివిటీ ని, ఇంకా రైల్ కనెక్టివిటీ ని శీఘ్రగతి న మెరుగుపరచడం జరుగుతోంది’’ అని ప్రధాన మంత్రి అన్నారు.
2024వ సంవత్సరం కల్లా మరో 100 విమానాశ్రయాలు
ఉడాన్  పథకం లో భాగం గా 250వ మార్గాన్ని ఇటీవలే ప్రారంభించినట్లు ప్రధాన మంత్రి తెలిపారు. ఈ పథకం భారతదేశం లోని 250 చిన్న నగరాల లో వాయు సంధానాన్ని అందుబాటు లోకి తెచ్చి, తత్సంబంధిత ఖర్చు ను తగ్గించింది. ‘‘స్వాతంత్య్రం సిద్ధించిన నాటి నుండి 2014వ సంవత్సరం వరకు దేశం లో కేవలం 65 విమానాశ్రయాలు క్రియాశీలం గా ఉన్నాయి. అవి గడచిన 5 సంవత్సరాల లో 100 కు పైనే అయ్యాయి. 2024వ సంవత్సరానికల్లా మరో 100 విమానాశ్రయాల ను అభివృద్ధిపరచాలని, మళ్ళీ వీటి లో కూడా ఎక్కువ గా రెండో అంచె నగరాల లోను, మూడో అంచె నగరాల లోను అభివృద్ధిపరచాలనేది లక్ష్యం’’ అని ప్రధాన మంత్రి వివరించారు.
విద్యుత్తు మంత్రిత్వ శాఖ
బి.ఈ.ఈ. ఇంధన సామర్థ్య కార్యక్రమాల్లో భాగంగా 2018-19 ఏడాదికి రూ. 89,122 కోట్ల ఆదా
ఇంధన పొదుపుపై డేటాను విడుదల చేసిన విద్యుత్ శాఖ మంత్రి
2005 స్థాయితో పోలిస్తే భారతదేశం విద్యుత్ ఆదా ద్వారా మన ఆర్థిక వ్యవస్థను 20 శాతం ప్రభావితం చేస్తుంది
కేంద్ర విద్యుత్ మరియు నవ్య & పునరుత్పాదక ఇంధన శాఖ, నైపుణ్యాభివృద్ధి మరియు వ్యవస్థాపకత శాఖల సహాయ మంత్రి శ్రీ ఆర్.కె.సింగ్ ఈ రోజు వీడియో కాన్ఫరెస ద్వారా 2018-19 ఏడాదికి ఇంధన సామర్థ్య చర్యల ప్రభావం పై ఒక నివేదిక విడుదల చేశారు. 2030 నాటికి 2005 స్థాయిలతో పోల్చితే ఆర్థిక వ్యవస్థ విద్యుతు వ్యవస్థ ప్రభావాన్ని 33 నుంచి 35 శాతానికి తగ్గిస్థామని కాప్-21లో ప్రతిజ్ఞ చేశామని, ఇప్పుడు మన శక్తి సామర్థ్య కార్యక్రమాలతో 20 శాతం మేర ప్రభావాన్ని తీసుకొచ్చామని, ఇది చాలా మంచి పని తీరు అని తెలిపారు.
ఈ నివేదికను బ్యూరో ఆఫ్ ఎనర్జీ ఎఫిషియెన్సీ  చేత స్వతంత్ర ధృవీకరణ కోసం ఏర్పాటు చేసిన పి.డబ్ల్యు.సి. లిమిటెడ్ నిపుణుల ఏజెన్సీ తయారు చేసింది. ఫలితంగా భారతదేశంలో వివిధ కార్యక్రమాల ద్వారా శక్తిలో వార్షిక పొదుపు మరియు సిఓ2 ఉద్గారాలను అంచనా వేయడానికి ఇది ఉపయోగపడుతుంది. వివిధ ఇంధన సామర్థ్య పథకాల అమలు 2018-19లో మొత్తం విద్యుతు పొదుపునకు 113.16 బిలియన్ యూనిట్ల వరకూ దారి తీసిందని, ఇది నికర విద్యుత్ వినియోగంలో 9.39 శాతం అని నివేదిక చెబుతోంది. ఇంధన పొదుపు , శక్తిని వినియోగించే రంగాల్లో  15.54 ఎం.టి.ఓ.ఈ  గా ఉంటుంది. ఇది 2018-19లో నికర మొత్తం శక్తి వినియోగంలో  2.84%.
2018-19లో సాధించిన మొత్తం ఇంధన ఆదా 23.73 ఎం.టి.ఓ.ఈ , ఇది 2018-19లో మొత్తం ప్రాథమిక ఇంధన సరఫరాలో 2.69 శాతం . ఇది ఆర్థిక వ్యవస్థ యొక్క సరఫరా వైపు మరియు డిమాండ్ వైపు రంగాలను కలిగి ఉంటుంది. మొత్తం మీద ఈ అధ్యయనం అంచనా ప్రకారం వివిధ ఇంధన సామర్థ్య చర్యలు గత ఏడాది  53,627 కోట్ల రూపాయల పొదుపుతో పోలిస్తే 89,122 కోట్ల రూపాయలు  విలువైన పొదుపుగా అనువదించబడ్డాయి. ఈ ప్రయత్నాలు 151.74 మిలియన్ టన్నుల కార్బన్ డై ఆక్సైడ్ ఉద్గారాలను తగ్గించడంలో కూడా దోహదపడ్డాయి. గతేడాది ఈ సంఖ్య 108 మిలియన్ టన్నుల కార్బన్ డై ఆక్సైడ్.
2017-18 నుంచి, ప్రతి సంవత్సరం బ్యూరో ఫ్ ఎనర్జీ ఎఫిషియెన్సీ  వేర్వేరు ఇంధన సామర్థ్య పథకాల కారణంగా వాస్తవ ఇంధన వినియోగాన్ని పోల్చడానికి అధ్యయనం చేయడానికి మూడవ పార్టీ నిపుణుల ఏజెన్సీని నియమించింది. అంచనా వేసిన ఇంధన వినియోగంతో, ప్రస్తుత శక్తి సామర్థ్య చర్యలు లేకపోతే అంటే ప్రతి కూలతను అంచనా వేయడం ఈ అధ్యయనం లక్ష్యం. అంతేగాక భారతదేశంలోని అన్ని కీలక ఇంధన సామర్థ్య కార్యక్రమాల పనితీరు మరియు ప్రభావాన్ని అంచనా వేయడం, మొత్తం శక్తిని ఆదా చేయడం అలాగే కార్బన్ డై ఆక్సైడ్ ఉద్గారాల తగ్గింపు పరంగా, అధ్యయనం చేయడం. 2018-19 ఆర్థిక సంవత్సరానికి జాతీయ మరియు రాష్ట్ర స్థాయిల్లో ప్రస్తుత పథకాల ఫలితాన్ని అంచనా వేస్తుంది. అదే విధంగా అమలు చేయని పరిస్థితులతో పోలుస్తుంది.
ఈ సంవత్సరం అధ్యయనం క్రింది ప్రధాన కార్యక్రమాలను గుర్తించింది. జరపడం, సాధించడం మరియు వాణిజ్య పథకం, ప్రమాణాలు & లేబులింగ్ కార్యక్రమం, ఉజాలా కార్యక్రమం, మునిసిపల్ డిమాండ్ వైపు నిర్వహణ కార్యక్రమం మొదలైనవి.
ఈ కార్యక్రమ ముగింపు సమసయంలో, శక్తి సామర్థ్యానికి ద్వంద్వ ప్రయోజనం ఉందని, ఎందుకంటే ఇది డబ్బును ఆదా చేయడమే కాకుండా పర్యావరణాన్ని కూడా ఆదా చేస్తుందని, ముఖ్యంగా ఎం.ఎస్.ఎం.ఈ  రంగం, హౌసింగ్ రంగంలో సమర్థతలను తీసుకురావడానికి ఇంకా భారీ సామర్థ్యం ఉందని శ్రీ సింగ్ తెలిపారు. మన ఆర్థిక వ్యవస్థలో ఇంధన సామర్థ్యాన్ని తీసుకురావడానికి బి.ఈ.ఈ.  చేపట్టిన కార్యక్రమాలను ఆయన ప్రశంసించారు.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు మొత్తం 210.31 కోట్ల డోసులు  అందించారు
గత 24 గంటల్లో 29,25,342 డోసులు అందించారు
దేశవ్యాప్త క్రియాశీల కేసుల సంఖ్య 96,506
మొత్తం కేసుల్లో క్రియాశీల కేసులు 0.22%
ప్రస్తుత రికవరీ రేటు 98.59%
గత 24 గంటల్లో 9,680 మంది కోలుకున్నారు. దీంతో, కోలుకున్నవారి మొత్తం సంఖ్య 4,37,33,624 కు పెరిగింది.
గత 24 గంటల్లో 8,586 కొత్త కేసులు నమోదయ్యాయి.
రోజువారీ పాజిటివిటీ రేటు 2.19%
వారపు పాజిటివిటీ రేటు 3.31%
గత 24 గంటల్లో చేసిన 3,91,281 కొవిడ్ పరీక్షలతో కలిపి ఇప్పటివరకు 88.31 కోట్ల పరీక్షలు చేశారు.
ఆర్థిక మంత్రిత్వ శాఖ
డిజిటల్ మార్కెటింగ్, వ్యర్ధాల నిర్వహణ యాజమాన్య రంగంలో ఉన్న రెండు సంస్థలపై దాడులు నిర్వహించిన ఆదాయం పన్ను అధికారులు
వివిధ రాష్ట్రాల్లో కార్యకలాపాలు నిర్వహిస్తున్న రెండు సంస్థలపై ఆదాయం పన్ను శాఖ అధికారులు 12.102021 న దాడులు ప్రారంభించి సోదాలు చేపట్టారు.
డిజిటల్ మార్కెటింగ్, ప్రచార కార్యక్రమాల రంగంలో ఉన్న ఒక సంస్థకి బెంగళూరు, సూరత్, చండిగార్, మొహాలిలలో ఉన్న కార్యాలయాలపై అధికారులు దాడులు చేసి సోదాలు నిర్వహించారు.
డేటా ఎంట్రీ ఆపరేటర్ ను నియమించి సంస్థ అక్రమ మార్గాల్లో వసతి నమోదు కార్యక్రమాలను నిర్వహిస్తున్నదని సోదాలలో అధికారులు గుర్తించారు. దీనికి సంబంధించిన సాక్ష్యాధారాలను అధికారులు సేకరించారు. సంస్థకి చెందిన నగదు, అక్రమ ఆదాయాన్ని హవాలా ఆపరేటర్ల ద్వారా తరలించడానికి తాను సహకరించినట్లు ఆపరేటర్ అంగీకరించాడు.
సంస్థ ఖర్చులను ఎక్కువ చేసి చూపడం, ఆదాయాన్ని తగ్గించి చూపడం చేసిందని కూడా అధికారులు గుర్తించారు.లెక్కల్లో చూపకుండా సంస్థ నగదు చెల్లింపులను చేసిందని వెల్లడయింది. డైరెక్టర్ల వ్యక్తిగత ఖర్చులను వ్యాపార ఖర్చులుగా లెక్కల్లో చూపించారు. సంస్థ డైరెక్టర్లు వారి కుటుంబ సభ్యులు ఉపయోగిస్తున్న విలాసవంతమైన వాహనాలను సంస్థ సిబ్బంది, డేటా ఎంట్రీ ఆపరేటర్ పేర్ల మీద కొనుగోలు చేసినట్టు అధికారులు గుర్తించారు.
ఆదాయం పన్ను శాఖ అధికారులు దాడులు చేసిన రెండవ సంస్థ వ్యర్ధాల నిర్వహణా రంగంలో కార్యకలాపాలను సాగిస్తోంది. వివిధ మునిసిపాలిటీల్లో వ్యర్ధాల సేకరణ, రవాణా, శుద్ధి, తొలగింపు కార్యక్రమాలను ఈ సంస్థ నిర్వహిస్తున్నది.
ఆదాయం పన్ను శాఖ అధికారాలు నిర్వహించిన సోదాలలో వివిధ అక్రమాలకు సంబందించిన పత్రాలు, కాగితాలు, డిజిటల్ సాక్ష్యాలు లభ్యమయ్యాయి. ఖర్చులు, సబ్ కాంట్రాక్టుల అంశంలో సంస్థ తప్పుడు బిల్లులను సృష్టించినట్టు అధికారులు గుర్తించారు. 70 కోట్ల రూపాయల విలువ చేసే తప్పుడు బిల్లులను సంస్థ సృష్టించి సంస్థ అక్రమాలకు పాల్పడినట్టు అధికారుల ప్రాథమిక విచారణలో వెల్లడయింది.
లెక్కలు చూపని దాదాపు ఏడు కోట్ల రూపాయల విలువ చేసే సంస్థ పెట్టుబడులను అధికారులు గుర్తించారు. వీటితో పాటు అధికారులు లెక్కలు చూపని 1.95 కోట్ల రూపాయల నగదు, 65 లక్షల రూపాయల విలువ చేసే ఆభరణాలను అధికారులు స్వాధీనం చేసుకున్నారు.
రెండు కేసులలో విచారణ కొనసాగుతోంది.
(Visitor Counter : 116
పంచాయతీరాజ్ మంత్రిత్వ శాఖ
పంచాయతీలకు నిధులు
పంచాయతీలకు కేంద్ర ప్రభుత్వం దిగువన పేర్కొన్న అంశాలలో రాష్ట్రాల వారీగా విడుదల చేసిన నిధుల వివరాలు -  పంచాయతీలు, గ్రామీణ స్థానిక సంస్థలలో వివిధ అభివృద్ధి పనుల కోసం పద్నాలుగు & పదిహేనవ విత్త కమిషన్లు  రాష్ట్రీయ గ్రామ స్వరాజ్ అభియాన్  పధకం కింద ఉన్న రాష్ట్రాలలో ఎన్నికైన ప్రతినిధులు, పంచాయతీ రాజ్ సంస్థల ల సిబ్బంది సామర్ధ్య నిర్మాణం కోసం  గత మూడేళ్ళలో, ప్రస్తుత సంవత్సరంలో ఆంధ్రప్రదేశ్ రాష్ట్రం సహా సేవలు, ప్రజా వస్తువుల బట్వాడాను మెరుగుపరిచేందుకు చేసిన కృషికి గుర్తింపుగా ఉత్తమంగా పని చేస్తున్న పంచాయతీలకు ఆర్థిక ప్రోత్సాహకాలు సహా అవార్డులను ఇన్సెంటివైజేషన్ ఆఫ్ పంచాయత్స్  కింద ఇవ్వనున్నారు. ఈ వివరాలు అనెక్చర్ -1లో జతపరచడం జరిగింది.
రాష్ట్రీయ గ్రామ స్వరాజ్ అభియాన్  పధకం కింద ఎన్నికైన ప్రతినిధులు, పంచాయతీ రాజ్ సంస్థల  సిబ్బంది సామర్ధ్య నిర్మాణం కోసం 2019 నుంచి రాష్ట్రాల వారీగా విడుదల చేసిన నిధుల వివరాలను అనెక్చర్ -IIలో చూడవచ్చు.
రాష్ట్రాలు/ కేంద్రపాలిత ప్రాంతాల వారీగా కంప్యూటర్ సౌకర్యం లేని, స్వంత భవనం లేని గ్రామ పంచాయతీలు / సంప్రదాయ స్థానిక సంస్థలు  వివరాలు అనెక్చర్- IIIలో జత పరచడం జరిగింది.